pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม แพตตี้ นักกีฬาขี่ม้าหญิงไทยได้แชมป์รายการระดับนานาชาติ ที่การแข่งขัน Adequan Global Dressage Festival ประเทศสหรัฐฯ
วันศุกร์ที่ 17 กุมภาพันธ์ 2566
โฆษกรัฐบาลเผย นายกฯ ชื่นชม แพตตี้ นักกีฬาขี่ม้าหญิงไทยได้แชมป์รายการระดับนานาชาติ ที่การแข่งขัน Adequan Global Dressage Festival ประเทศสหรัฐฯ
โฆษกรัฐบาลเผย นายกฯ ชื่นชม แพตตี้ นักกีฬาขี่ม้าหญิงไทยได้แชมป์รายการระดับนานาชาติ ที่การแข่งขัน Adequan Global Dressage Festival ประเทศสหรัฐฯ
วันนี้ (17 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา ชื่นชมความสําเร็จ “แพตตี้” สุภจิต วรรธนะดิษฐ์ นักขี่ม้าหญิงไทย แข่งรายการ Adequan Global Dressage Festival ได้อันดับ 1
โฆษกประจําสํานักนายกรัฐมนตรีเปิดเผยว่า ในการแข่งรายการ Adequan Global Dressage Festival ที่เมือง Wellongton Florida ประเทศสหรัฐอเมริกา เมื่อวันที่ 9 - 12 กุมภาพันธ์ 2566 นักขี่ม้าดาวรุ่งหญิงไทย “แพตตี้” สุภจิต วรรธนะดิษฐ์ สร้างชื่อเสียงให้ประเทศไทย หลังขี่ม้าชื่อ Wall Street JV ในการแข่งขันประเภทศิลปการบังคับม้า ในคลาส อินเตอร์มีเดียทวันฟรีสไตส์มิวสิค CDI 1* ทําคะแนนได้ 70.79 % เปอร์เซ็นต์ ได้อันดับ 1 ทั้งนี้ถือเป็นชัยชนะที่สร้างเกียรติประวัติให้แก่ประเทศชาติ เนื่องจากเป็นครั้งแรกที่ไทยได้แชมป์ในรายการนี้ และเป็นนักกีฬาจากเอเชียคนเดียวที่ได้เข้าร่วมแข่งขันในครั้งนี้
ทั้งนี้ แพตตี้ อยู่ระหว่างการเก็บคะแนนสะสมจากการลงแข่งทัวร์นาเมนท์ระดับนานาชาติ เพื่อเข้าแข่งขันเอเชียนเกมส์ 2023 ที่ประเทศจีน ซึ่งตลอดปีที่ผ่านมา แพตตี้ ได้รับอันดับ 3 จากการแข่งขันศิลปการบังคับม้า รุ่นพรีเซนต์จอร์จ และ อินเตอร์วัน ที่ประเทศเยอรมนี และอันดับ 3 จากคลาสอินเตอร์วัน ฟรีสไตส์มิวสิค ที่ประเทศโปแลนด์
“นายกรัฐมนตรีชื่นชมความสําเร็จของแพตตี้ในครั้งนี้ เชื่อมั่นว่าแพตตี้จะเป็นนักกีฬาคนสําคัญอีกคนของทีมกีฬาไทย ขอบคุณที่นําชื่อเสียงมาสู่ประเทศไทย และขอให้ตั้งใจฝึกซ้อมเพื่ออนาคตในการแข่งขัน เพื่อกีฬาขี่ม้าไทย และสร้างชื่อเสียงประเทศไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-การประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The Criminal Justice Forum for Asia and the Pacific: Crim-AP)
วันศุกร์ที่ 17 กุมภาพันธ์ 2566
17/02/2566
การประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The Criminal Justice Forum for Asia and the Pacific: Crim-AP)
การประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The Criminal Justice Forum for Asia and the Pacific: Crim-AP)
พันตํารวจโท ประวุธ วงศ์สีนิล รองปลัดกระทรวงยุติธรรม เข้าร่วมการประชุมความยุติธรรมทางอาญาภูมิภาคเอเชียและแปซิฟิก ครั้งที่ ๒ (The 2nd Justice Forum for Asia and the Pacific: Crim-AP) ในฐานะหัวหน้าคณะผู้แทนไทย พร้อมด้วย นายวีระกิตติ์ หาญปริพรรณ์ อธิบดีกรมคุมประพฤติ ผู้แทนกรมราชทัณฑ์ ผู้แทนกองการต่างประเทศ สํานักงานปลัดกระทรวงยุติธรรม และผู้แทนสํานักงานอัยการสูงสุด ระหว่างวันที่ ๑๓ - ๑๔ กุมภาพันธ์ ๒๕๖๖ ณ โรงแรม Westin Tokyo กรุงโตเกียว ประเทศญี่ปุ่น
การประชุมฯ ครั้งนี้ มีกระทรวงยุติธรรมญี่ปุ่นเป็นเจ้าภาพร่วมกับสํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime: UNODC) ซึ่งจัดขึ้นในรูปแบบการประชุม ณ สถานที่จริง (in-person) และการประชุมแบบออนไลน์ โดยมี นายไซโตะ เคน (Mr. SAITO Ken) รัฐมนตรีว่าการกระทรวงยุติธรรมญี่ปุ่นกล่าวต้อนรับและเปิดการประชุมฯ ภายใต้หัวข้อหลัก “การดําเนินการตามปฏิญญาเกียวโต: การส่งเสริมความร่วมมือระหว่างประเทศเพื่อต่อต้านอาชญากรรมในภูมิภาคเอเชียแปซิฟิก (Implementing the Kyoto Declaration : Strengthening International Cooperation against Crime in the Asia-Pacific) เพื่อส่งเสริมความร่วมมือระหว่างประเทศใน ๒ ประเด็นหลัก ได้แก่ (๑) ความร่วมมือระหว่างประเทศในเรื่องทางอาญา และ (๒) ความร่วมมือด้านการปฏิบัติต่อผู้กระทําผิด และการฟื้นฟูผู้กระทําผิด โดยมีผู้เข้าร่วมการประชุมจากภูมิภาคเอเชียแปซิฟิก จํานวน ๑๘ ประเทศ
ทั้งนี้ การประชุม Crim-AP ครั้งที่ ๒ ประกอบด้วย การประชุมเชิงปฏิบัติการว่าด้วยความร่วมมือระหว่างประเทศในเรื่องทางอาญา (Working Group on Mutual Legal Assistance : WG-MLA) ภายใต้หัวข้อ รูปแบบเฉพาะของคําร้องขอความร่วมมือระหว่างประเทศในเรื่องทางอาญา - การขอพยานหลักฐานทางอิเล็กทรอนิกส์ และคําให้การของพยาน ซึ่งมี นายจุมพล พันธุ์สัมฤทธิ์ รองอัยการสูงสุด เป็นหัวหน้าคณะ WG-MLA และผู้แทนจากสํานักงานอัยการสูงสุดเข้าร่วม และการประชุมเชิงปฏิบัติการว่าด้วยการปฏิบัติต่อผู้กระทําผิดและการฟื้นฟูผู้กระทําผิด (Working Group on Offender Treatment and Rehabilitation : WG-OTR) ซึ่งมี นายวีระกิตติ์ หาญปริพรรณ์ อธิบดีกรมคุมประพฤติ เป็นหัวหน้าคณะ WG-OTR และผู้แทนจากกรมคุมประพฤติและกรมราชทัณฑ์ เข้าร่วม
รัฐบาลไทย-ข่าวทำเนียบรัฐบาล-รฟม. ร่วมกับ กฟผ. เปิดให้บริการสถานีชาร์จ EleX by EGAT ณ อาคารจอดแล้วจร สถานีแยกนนทบุรี 1 เชื่อมต่อการเดินทางสู่รถไฟฟ้า MRT สายสีม่วง
วันศุกร์ที่ 17 กุมภาพันธ์ 2566
รฟม. ร่วมกับ กฟผ. เปิดให้บริการสถานีชาร์จ EleX by EGAT ณ อาคารจอดแล้วจร สถานีแยกนนทบุรี 1 เชื่อมต่อการเดินทางสู่รถไฟฟ้า MRT สายสีม่วง
.....
นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมและ นายวฤต รัตนชื่น ผู้ช่วยผู้ว่าการวิจัย นวัตกรรม และพัฒนาธุรกิจ ในฐานะ Project Management Office การไฟฟ้าฝ่ายผลิตแห่งประเทศไทย (กฟผ.) ร่วมเป็นประธานในพิธีเปิดให้บริการสถานีชาร์จ EleX by EGAT แห่งแรกที่ให้บริการชาร์จรถยนต์พลังงานไฟฟ้า (EV) ณ อาคารจอดแล้วจร สถานีแยกนนทบุรี 1 ของรถไฟฟ้ามหานคร สายฉลองรัชธรรม (MRT สายสีม่วง) นอกจากนี้ ยังมีแผนเตรียมจะเปิดให้บริการสถานีชาร์จแห่งที่ 2 ณ ลานจอดแล้วจร สถานีสามย่าน ของรถไฟฟ้ามหานคร สายเฉลิมรัชมงคล (MRT สายสีน้ําเงิน) ภายในเดือนมีนาคม 2566 โดยในโอกาสพิเศษนี้ กฟผ. พร้อมมอบโปรโมชันให้แก่ลูกค้าที่นํารถ EV เข้ารับบริการที่สถานีชาร์จ EleX by EGAT ในระหว่างวันที่ 1 - 31 มีนาคม 2566 รับทันที! 200 EleXA Point เพื่อสะสมและแลกรับสิทธิพิเศษผ่านทางแอปพลิเคชัน EleXA พร้อมกันนี้ ยังสามารถรับถุงผ้าพับได้สมนาคุณจาก MRT เมื่อชําระค่าจอดรถและแสดงหลักฐานการชาร์จไฟจากแอปพลิเคชัน EleXA ต่อพนักงานเก็บเงินที่ตู้ขาออก (จํานวนจํากัด 50 ชุด)
การเปิดให้บริการสถานีชาร์จดังกล่าว เป็นความร่วมมือระหว่าง รฟม. และ กฟผ. ในการส่งเสริมให้ประชาชนหันมาใช้รถยนต์พลังงานไฟฟ้ากันมากขึ้น ทั้งยังสามารถเชื่อมต่อการเดินทางสู่ระบบรถไฟฟ้าขนส่งมวลชนได้อย่างสะดวกสบาย เพื่อช่วยลดการปล่อยมลพิษสู่สิ่งแวดล้อม และลดการใช้เชื้อเพลิงฟอสซิล ซึ่งเป็นการตอบสนองต่อนโยบายของรัฐบาล และกระทรวงคมนาคม ที่กําหนดให้หน่วยงานภาครัฐสนับสนุนการใช้ยานยนต์ไฟฟ้าภายในประเทศ โดยต่อจากนี้ รฟม. และ กฟผ. จะร่วมมือกันในการติดตั้งสถานีชาร์จเพื่อให้บริการผู้ใช้รถยนต์ EV ในอาคารและลานจอดแล้วจรของรถไฟฟ้า MRT ณ สถานีอื่น ๆ ต่อไป
สําหรับจุดให้บริการสถานีชาร์จ EleX by EGAT ณ อาคารจอดแล้วจร สถานีแยกนนทบุรี 1 ของรถไฟฟ้า MRT สายสีม่วง สามารถรองรับรถยนต์ EV ได้จํานวน 5 ช่องจอด แบ่งเป็นหัวชาร์จด้วยความเร็วปกติ (AC Normal Charge) ขนาด 7.4 kW จํานวน 3 หัวชาร์จ ที่บริเวณภายในอาคารจอดรถ และขนาด 22 kW จํานวน 2 หัวชาร์จ ที่บริเวณภายนอกอาคารจอดรถ ส่วนจุดให้บริการสถานีชาร์จ ณ ลานจอดแล้วจร สถานีสามย่าน ของรถไฟฟ้า MRT สายสีน้ําเงิน สามารถรองรับรถ EV ได้จํานวน 2 ช่องจอด โดยเป็นหัวชาร์จแบบ AC Normal Charge ขนาด 22 kW จํานวน 2 หัวชาร์จ กรณีต้องการสอบถามข้อมูลหรือแจ้งปัญหาเกี่ยวกับการใช้บริการสถานีชาร์จได้ที่ เว็บไซต์ www.elexaev.com เฟซบุ๊กแฟนเพจ EleXA EV Society หรือ Line OA: @EleXAEV และ Call Center EleXA โทร. 0 2114 3350
ทั้งนี้ ท่านสามารถติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊ก แฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-​ทหารใช้เวทีสภาสันติสุข สยบข่าวบิดเบือน กล่าวหารัฐแทรกแซงโรงเรียนตาดีกา นราธิวาส ยืนยันเคารพเสรีภาพในการนับถือศาสนา
วันศุกร์ที่ 17 กุมภาพันธ์ 2566
17/02/2566
​ทหารใช้เวทีสภาสันติสุข สยบข่าวบิดเบือน กล่าวหารัฐแทรกแซงโรงเรียนตาดีกา นราธิวาส ยืนยันเคารพเสรีภาพในการนับถือศาสนา
​ทหารใช้เวทีสภาสันติสุข สยบข่าวบิดเบือน กล่าวหารัฐแทรกแซงโรงเรียนตาดีกา นราธิวาส ยืนยันเคารพเสรีภาพในการนับถือศาสนา
วันที่ 17 กุมภาพันธ์ 2566 เมื่อวันที่ 16 ก.พ. 66 เวลา 14.00 น. ณ อบต.บาเจาะ อ.บาเจาะ จ.นราธิวาส ประธานสภาสันติสุขตําบลบาเจาะ เปิดเวทีสภาสันติสุข เพื่อติดตามการทํางานขับเคลื่อนสภาสันติสุขตําบลและพูดคุยประเด็นที่กําลังเป็นกระแสในสื่อโซเชียลมีเดีย โดยมีหน่วยเฉพาะกิจสันติสุข ชุดสันติสุขที่ 405 ชุดทักษิณสัมพันธ์ที่ 401 ทพ.นย.15 นายมูฮัมมัดซูลฮัน ลามะมา อิหม่ามประจํามัสยิด(ตาดีกา) ฟัรฎูอินบูงอบังซอ บ้านดูกู ผู้นําศาสนาในพื้นที่ ผู้นําสภาเยาวชนบ้านดูกู และส่วนราชการที่เกี่ยวข้องเข้าร่วมประชุม
นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า จากกรณีเกิดความเข้าใจที่คลาดเคลื่อนในประชาชนบางกลุ่มที่คิดว่าเจ้าหน้าที่ หน่วยเฉพาะกิจสันติสุข เข้าไปแทรกแซงกิจการในโรงเรียนตาดีกา ฟัรฎูอินบูงอบังซอ บ้านกูดู อ.บาเจาะ จังหวัดนราธิวาส ซึ่งเรื่องนี้หัวหน้าชุดหน่วยเฉพาะกิจสันติสุข ชุดสันติสุขที่ 405 ได้ชี้แจงในสภาสันติสุขเพื่อความเข้าใจที่ถูกต้องแล้วว่า การทํางานของฝ่ายความมั่นคงนั้นให้ความสําคัญกับการดูแลทุกข์สุขของประชาชน และเมื่อได้รับเรื่องร้องเรียนจะเข้าไปดูแลทันที ซึ่งกรณีโรงเรียนตาดีกานี้ ทางหน่วยฯได้รับทราบมาว่า เสาธง ของโรงเรียนชํารุด จึงได้ประสานผ่านทางเจ๊ะครู เพื่อเข้าไปซ่อมแซมจนสําเร็จ อีกทั้งได้ให้ความรู้แก่เด็กๆในความหมายของธงชาติไทย รวมถึงแจกหนังสือคัดลายมืออาหรับ ให้กับเยาวชน เพื่อพัฒนาทักษะทางการเขียนที่ถูกต้อง โดยไม่ได้มีการแทรกแซงกิจการของโรงเรียนแต่อย่างใด
ส่วนการแจกโรตีของพระสมุห์จิรพนธ์ ธมมจาโร เจ้าอาวาสวัดอุไรรัตนาราม ซึ่งท่านเป็นพระเจ้าอาวาสประจําอําเภอ ที่มีความใกล้ชิดกับชุมชนมุสลิมมาเป็นเวลานาน และที่ผ่านมาก็ได้แจกขนมให้แก่เด็กๆในหลายโรงเรียนในพื้นที่เป็นเรื่องปกติอยู่แล้ว อีกทั้งได้ให้ความรู้แก่เด็กๆในความหมายของธงชาติไทย รวมถึงแจกหนังสือคัดลายมืออาหรับ ให้กับเยาวชน เพื่อพัฒนาทักษะทางการเขียนที่ถูกต้อง โดยท่านไม่ได้เข้าไปสอนศาสนาอย่างที่เป็นข่าวแต่อย่างใด
“สําหรับข้อเสนอแนะจากสภาเยาวชนบ้านดูกูนั้น หน่วยงานที่เกี่ยวข้องพร้อมรับฟัง เพราะรัฐบาลยึดหลักการมีส่วนร่วมของประชาชน ดังนั้นการรับฟังเสียงประชาชนจึงเป็นหัวใจสําคัญ เพื่อให้การดําเนินการพัฒนาด้านต่างๆสอดรับกับบริบทของพื้นที่ และต้องเคารพสิทธิและเสรีภาพในการนับถือศาสนาของคนทุกกลุ่ม” นางสาวรัชดา กล่าว
รัฐบาลไทย-ข่าวทำเนียบรัฐบาล-พลเอก ประวิตร ฯ รองนายกรัฐมนตรี สนับสนุนกีฬามวยไทย สู่การแข่งขันโอลิมปิค เล็งสร้างภาพยนต์และเกมส์ เสริม Soft power จุดกระแสโลก สร้างมูลค่าเศรษฐกิจ
วันศุกร์ที่ 17 กุมภาพันธ์ 2566
17/02/2566
พลเอก ประวิตร ฯ รองนายกรัฐมนตรี สนับสนุนกีฬามวยไทย สู่การแข่งขันโอลิมปิค เล็งสร้างภาพยนต์และเกมส์ เสริม Soft power จุดกระแสโลก สร้างมูลค่าเศรษฐกิจ
พลเอก ประวิตร ฯ รองนายกรัฐมนตรี สนับสนุนกีฬามวยไทย สู่การแข่งขันโอลิมปิค เล็งสร้างภาพยนต์และเกมส์ เสริม Soft power จุดกระแสโลก สร้างมูลค่าเศรษฐกิจ
วันนี้ (17 กุมภาพันธ์ 2566) เวลา 09.30 น. โฆษกคณะกรรมการโอลิมปิคแห่งประเทศไทย เปิดเผยว่า พลเอก ประวิตร วงษ์สุวรรณ รองนายกรัฐมนตรีและประธานกรรมการบริหารคณะกรรมการโอลิมปิคแห่งประเทศไทย ได้เป็นประธานการประชุมคณะกรรมการโอลิมปิคแห่งประเทศไทยฯ ครั้งที่ 1/66 ณ ห้องประชุมคณะกรรมการโอลิมปิคแห่งประเทศไทย ร่วมพิจารณาเรื่องสําคัญๆ ประกอบด้วย
1. การเห็นชอบ ผลักดันและอํานวยความสะดวกให้สหพันธ์กีฬาหรือองค์กรกีฬาระหว่างประเทศ ย้ายสํานักงานมาตั้งสาขาในประเทศไทย เพื่อพัฒนาและยกระดับการกีฬาไทยสู่สากล
2. เห็นชอบ ผลประเมินและประกาศความพร้อมของ กลุ่ม จว.กรุงเทพฯ ชลบุรี และสงขลา เป็นกลุ่ม จว.เจ้าภาพการจัดการแข่งขันกีฬาซีเกมส์ ครั้งที่ 33 ที่ประเทศไทย เป็นเจ้าภาพ และ จว.นครราชสีมา เป็นเจ้าภาพการจัดการแข่งขันกีฬาเอเชียนพาราเกมส์ เพราะมีความพร้อมในทุกด้านสําหรับนักกีฬาคนพิการ
3. เห็นชอบการมอบสิทธิ์การถ่ายทอดสด การแข่งขันกีฬาซีเกมส์ ครั้งที่ 32 ณ กัมพูชาให้กับ บริษัท ทรู คอปอเรชั่นจํากัด (มหาชน)
พร้อมทั้งรับทราบการจัดกิจกรรม เดิน - วิ่ง Olympic Day 2023 โดยมีกําหนดจัดกิจกรรมในพื้นที่ต่าง ๆ ดังนี้ 25 กุมภาพันธ์ 2566 ณ จว.น่าน 24 มิถุนายน 2566 ณ จว.มุกดาหาร 4 พฤศจิกายน 2566 ณ จว.เชียงใหม่ และ 16 ธันวาคม 2566 ณ จว.กาญจนบุรี โดยมุ่งส่งเสริมวัฒนธรรมโอลิมปิค ปลูกฝังการออกกําลังการและการอนุรักษ์สิ่งแวดล้อม รวมทั้งรับทราบ การสนับสนุนสร้างเครือข่ายที่จะช่วยกันขับเคลื่อนงานสตรีกับกีฬาอย่างกว้างขวาง และความเสมอภาคระหว่างเพศด้านกีฬา
ต่อจากนั้น พลเอก ประวิตร ฯ กําชับให้เดินหน้าผลักดันยกระดับกีฬามวยไทย เข้าสู่การแข่งขันกีฬาโอลิมปิค หลังจากมวยไทย ได้รับการรับรองแล้วจากทั้ง คณะกรรมการโอลิมปิค และคณะกรรมการพาราลิมปิค แห่งสหรัฐอเมริกา ( USOPC ) รวมทั้ง คณะกรรมการโอลิมปิคแห่งทวีปยุโรป ( EOC ) โดยเสนอให้มีการสนับสนุนสร้างภาพยนต์ศิลปะมวยไทย เป็นซอฟพาวเวอร์ เพื่อจุดกระแสความนิยมมวยไทยอย่างกว้างขวางสู่เวทีโลก โดยย้ําว่า “ศิลปะมวยไทย” ถือเป็นซอฟพาวเวอร์ของชาติที่สําคัญ ที่ต้องเร่งผลักดันยกระดับสู่สากลร่วมกันอย่างเป็นระบบ ซึ่งการรับรองจากคณะกรรมการโอลิมปิคนานาประเทศ ถือเป็นใบเบิกทางที่สําคัญ สู่การวางแผนผลักดันกีฬามวยไทยเข้าสู่การแข่งขันกีฬาโอลิมปิคต่อไป พร้อมๆไปกับการสร้างภาพยนต์หรือเกมส์ เพื่อจุดและสร้างกระแสมวยไทยสู่กระแสโลก ร่วมสร้างมูลค่าเพิ่มทางเศรษฐกิจด้านกีฬาและวัฒนธรรมที่เป็นจุดแข็งของไทยต่อไป
และในตอนท้าย พลเอก ประวิตร ฯ ได้ขอบคุณคณะกรรมการโอลิมปิคฯและสมาคมกีฬาทุกประเภท ที่ร่วมผลักดันส่งเสริมและยกระดับกีฬาของประเทศไทย สู่สากล พร้อมกําชับทุกสมาคมกีฬา มุ่งเน้นส่งเสริมใช้ประโยชน์จากวิทยาศาสตร์การกีฬาอย่างมีพัฒนาการให้มากขึ้น รวมทั้งต้องป้องกันและไม่ส่งเสริมการใช้สารต้องห้ามอย่างเด็ดขาดและจริงจัง
รัฐบาลไทย-ข่าวทำเนียบรัฐบาล-ประธานองคมนตรี ติดตามการพัฒนางานโรงพยาบาลสมเด็จพระยุพราชสระแก้ว จังหวัดสระแก้ว
วันศุกร์ที่ 17 กุมภาพันธ์ 2566
ประธานองคมนตรี ติดตามการพัฒนางานโรงพยาบาลสมเด็จพระยุพราชสระแก้ว จังหวัดสระแก้ว
ประธานองคมนตรี นําคณะลงพื้นที่ตรวจเยี่ยมโรงพยาบาลสมเด็จพระยุพราชสระแก้ว จังหวัดสระแก้ว ติดตามความก้าวหน้าการพัฒนางานสําคัญ โดยมีการพัฒนาตามมาตรฐาน HA
ประธานองคมนตรี นําคณะลงพื้นที่ตรวจเยี่ยมโรงพยาบาลสมเด็จพระยุพราชสระแก้ว จังหวัดสระแก้ว ติดตามความก้าวหน้าการพัฒนางานสําคัญ โดยมีการพัฒนาตามมาตรฐาน HA จัดทีมสหสาขาวิชาชีพดูแลกลุ่มเปราะบางในชุมชน ผู้ป่วยโรคเรื้อรังและกลุ่มเสี่ยง จัดระบบบริการเฉพาะทางพร้อมเครื่องมือแพทย์ทันสมัย ลดการส่งต่อและลดภาระค่าใช้จ่ายของผู้ป่วย
วันนี้ (17 กุมภาพันธ์ 2566) ณ โรงพยาบาลสมเด็จพระยุพราชสระแก้ว จังหวัดสระแก้ว พลเอก สุรยุทธ์จุลานนท์ ประธานองคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์มนู ศุกลสกุล สาธารณสุขนิเทศก์ เขตสุขภาพที่ 6 คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมโรงพยาบาลสมเด็จพระยุพราชสระแก้ว จังหวัดสระแก้ว มอบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กําลังใจบุคลากรผู้ปฏิบัติงาน
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวว่า โรงพยาบาลสมเด็จพระยุพราชสระแก้ว เป็นโรงพยาบาลทั่วไปประจําจังหวัด ขนาด 400 เตียง ที่ได้รับการรับรองคุณภาพสถานพยาบาลตามมาตรฐาน Hospital Accreditation (HA) จากสถาบันรับรองคุณภาพสถานพยาบาล (องค์การมหาชน) มีการบูรณาการการทํางานพัฒนาคุณภาพชีวิตโดยทีมสหสาขาวิชาชีพ ให้การดูแลสุขภาพถึงบ้านและชุมชนในกลุ่มเปราะบางทั้งผู้ยากไร้ ผู้พิการ ผู้สูงอายุที่มีภาวะพึ่งพิง กลุ่มโรคเรื้อรังต่างๆ และจัดให้มีหมอ 3 คนประจําครอบครัวทําให้ผู้ป่วยเบาหวานและความดันโลหิตสูงควบคุมระดับน้ําตาลและความดันโลหิตได้ดีขึ้น กลุ่มเสี่ยงโรคหลอดเลือดหัวใจและสมองได้รับการปรับเปลี่ยนพฤติกรรมสุขภาพและมีความเสี่ยงลดลง ส่วนผู้ป่วยโรคหลอดเลือดสมองมีอาการดีขึ้นหลังได้รับการดูแล
ในปี 2565 ได้เปิดบริการศัลยกรรมยูโรวิทยา มีแพทย์เฉพาะทางให้คําปรึกษาและรักษาเกี่ยวกับโรคระบบทางเดินปัสสาวะ ปัญหาเกี่ยวกับอวัยวะเพศทั้งชายและหญิง และโรงพยาบาลยังมีความพร้อมด้านเครื่องมือวินิจฉัยสมรรถนะสูง เช่น เครื่องเอกซเรย์คอมพิวเตอร์ เครื่องตรวจหาความผิดปกติของร่างกาย โดยใช้เครื่องสนามแม่เหล็ก และคลื่นความถี่วิทยุสร้างภาพที่มีความละเอียดสูง (MRI) ทําให้ประชาชนจังหวัดสระแก้วและพื้นที่ใกล้เคียงได้รับบริการที่มีมาตรฐาน เทียบเท่าโรงพยาบาลขนาดใหญ่ ไม่ต้องเดินทางไกล ลดการส่งต่อและลดภาระค่าใช้จ่ายของผู้ป่วย
นอกจากนี้ ยังร่วมพัฒนาท้องถิ่นและชุมชน อาทิ โครงการตลาดสีเขียว โดยได้รับความร่วมมือจากศูนย์ฝึกและพัฒนาอาชีพราษฎรไทยบริเวณชายแดนสระแก้ว มูลนิธิ MOA ไทย และมูลนิธิโรงพยาบาลสมเด็จพระยุพราชสาขาสระแก้ว สนับสนุนพื้นที่ให้เกษตรกรจําหน่ายสินค้าเกษตรอินทรีย์ และนโยบาย Green ส่งเสริมการทําเกษตรธรรมชาติ เกษตรอินทรีย์ ไม่ใช้สารเคมี พร้อมทั้งขยายต้นแบบไปสู่โรงเรียนที่มีแนวคิดเดียวกัน ที่โรงเรียนเทศบาล 1 หนองกะพ้ออนุสรณ์ อําเภอเมือง จังหวัดสระแก้ว ในโครงการกล้วยรักษ์โลก นําวัสดุที่เหลือใช้มาแปรรูปเป็นผลิตภัณฑ์ที่ช่วยรักษาสิ่งแวดล้อม เช่น เชือกกล้วยหูหิ้วถ้วยกาแฟ ถาดใส่อาหารทําจากใบตอง เป็นต้น
***************************************** 17 กุมภาพันธ์ 2566
รัฐบาลไทย-ข่าวทำเนียบรัฐบาล-รมว.ดีอีเอส เปิดงาน Thailand National Cyber Week 2023 ครั้งแรกในไทย
วันศุกร์ที่ 17 กุมภาพันธ์ 2566
รมว.ดีอีเอส เปิดงาน Thailand National Cyber Week 2023 ครั้งแรกในไทย
รมว.ดีอีเอส เปิดงาน Thailand National Cyber Week 2023 ครั้งแรกในไทย
วันนี้(17ก.พ.66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดงาน“นิทรรศการสัปดาห์วิชาการด้านความมั่นคงปลอดภัยไซเบอร์2566” (Thailand National Cyber Week 2023)เพื่อขับเคลื่อนและสร้างความแข็งแกร่งด้านความมั่นคงปลอดภัยไซเบอร์ โดยมีพลอากาศตรีอมรชมเชยเลขาธิการคณะกรรมการการรักษาความมั่นคงปลอดภัยไซเบอร์แห่งชาติ(สกมช.)และพลตรีธีรวุฒิวิทยากรณ์รองเลขาธิการสกมช.ร่วมให้การต้อนรับกําหนดจัดขึ้นระหว่างวันที่17-18กุมภาพันธ์2566 จัดโดยสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ณสามย่านมิตรทาวน์ฮอลล์ชั้น5สามย่านมิตรทาวน์กรุงเทพฯ
___________________
รัฐบาลไทย-ข่าวทำเนียบรัฐบาล-ดีอีเอส ร่วมเป็นเกียรติในพิธีลงนามความร่วมมือระหว่าง สกมช. และ JICA
วันศุกร์ที่ 17 กุมภาพันธ์ 2566
ดีอีเอส ร่วมเป็นเกียรติในพิธีลงนามความร่วมมือระหว่าง สกมช. และ JICA
ดีอีเอส ร่วมเป็นเกียรติในพิธีลงนามความร่วมมือระหว่าง สกมช. และ JICA
นางสาวกัลยาชินาธิวรรักษาการในตําแหน่งที่ปรึกษาด้านต่างประเทศเป็นตัวแทนกระทรวงดิจิทัลเพื่อเศรษฐกิจและสังคม(ดีอีเอส)ร่วมเป็นเกียรติในพิธีลงนามบันทึกการสนทนาสําหรับโครงการอาเซียน-ญี่ปุ่นเพื่อยกระดับการเสริมสร้างศักยภาพการรักษาความมั่นคงปลอดภัยไซเบอร์และบริการดิจิทัลที่เชื่อถือได้ระหว่างสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)และองค์การความร่วมมือระหว่างประเทศของญี่ปุ่น(JICA)ณสามย่านมิตรทาวน์ฮอลล์ชั้น5สามย่านมิตรทาวน์กทม.
_________________
รัฐบาลไทย-ข่าวทำเนียบรัฐบาล-​กฎหมายเปิดทางบุคคล 2 คนจดทะเบียนตั้งบริษัทจำกัดมีผลบังคับแล้ว เอื้อเปิดกิจการขนาดเล็กหรือสตาร์ทอัพง่ายขึ้นส่งผลดีต่อเศรษฐกิจระยะยาว
วันศุกร์ที่ 17 กุมภาพันธ์ 2566
17/02/2566
​กฎหมายเปิดทางบุคคล 2 คนจดทะเบียนตั้งบริษัทจํากัดมีผลบังคับแล้ว เอื้อเปิดกิจการขนาดเล็กหรือสตาร์ทอัพง่ายขึ้นส่งผลดีต่อเศรษฐกิจระยะยาว
​กฎหมายเปิดทางบุคคล 2 คนจดทะเบียนตั้งบริษัทจํากัดมีผลบังคับแล้ว เอื้อเปิดกิจการขนาดเล็กหรือสตาร์ทอัพง่ายขึ้นส่งผลดีต่อเศรษฐกิจระยะยาว
วันที่ 17 กุมถาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลได้ดําเนินการปรับปรุงกฎหมายที่เกี่ยวข้องกับการลดขั้นตอน อุปสรรคเพื่ออํานวยความสะดวกในการประกอบธุรกิจและทยอยมีผลบังคับใช้อย่างต่อเนื่อง โดยล่าสุดพระราชบัญญัติ(พ.ร.บ.) แก้ไขเพิ่มเติมประมวลกฎหมายแพ่งและพาณิชย์ (ฉบับที่23) พ.ศ. 2565 ซึ่งมีสาระสําคัญในการแก้ไขกฎหมายว่าด้วยหุ้นส่วนบริษัทได้เริ่มมีผลบังคับ โดยผลของกฎหมายจะเอื้อให้เกิดการก่อตั้งธุรกิจง่ายขึ้น มีความคล่องตัว ลดค่าใช้จ่ายและต้นทุนในการดําเนินงาน สนับสนุนให้ภาคธุรกิจเป็นกลไกสําคัญสนับสนุนต่อการเติบโตของเศรษฐกิจในระยะยาว
สําหรับ พ.ร.บ. แก้ไขเพิ่มเติมประมวลกฎหมายแพ่งและพาณิชย์ (ฉบับที่ 23)ฯ ได้ประกาศในราชกิจจานุเบกษา เมื่อ 8 พ.ย. 65 กําหนดให้มีผลบังคับเมื่อพ้นกําหนด 90 วันนับแต่วันถัดจากวันประกาศในราชกิจจานุเบกษา หรือมีผลบังคับตั้งแต่วันที่ 7 ก.พ. 66 เป็นต้นมา ได้มีการปรับปรุงแก้ไขในหลายประเด็น อาทิ การลดจํานวนขั้นต่ําของผู้เริ่มก่อตั้งบริษัทเป็น 2 คน จากเดิมที่กําหนดขั้นต่ําไว้ที่ 3 คน ซึ่งเกณฑ์ในเรื่องนี้จะทําให้มีการจัดตั้งธุรกิจได้ง่ายเอื้อต่อการเกิดธุรกิจขนาดเล็กหรือวิสาหกิจเริ่มต้น (Start Up) มากขึ้น
น.ส.ไตรศุลี กล่าวว่า กฎหมายยังมีการปรับปรุงให้สอดคล้องกับเทคโนโลยีที่เปลี่ยนแปลงไป โดยกําหนดวิธีประชุมกรรมการให้สามารถดําเนินการประชุมผ่านสื่ออิเล็กทรอนิกส์ได้ด้วย ส่วนการส่งคําบอกกล่าวเรียกประชุมใหญ่นั้นได้กําหนดวิธีบอกกล่าวเรียกประชุมใหญ่เป็น 2 กรณี ตามชนิดใบหุ้น โดยกรณีผู้ถือหุ้นชนิดระบุชื่อมีการลดขั้นตอนการพิมพ์โฆษณาในหนังสือพิมพ์ ส่วนกรณีหุ้นชนิดผู้ถือ ได้กําหนดให้มีการลงโฆษณาในหนังสือพิมพ์แห่งท้องที่หรือโฆษณาในสื่ออิเล็กทรอนิกส์ก็ได้
นอกจากนี้ ยังมีบทบัญญัติที่เอื้อต่อความคล่องตัวอื่นๆ เช่น การกําหนดให้หนังสือบริคณห์สนธิสิ้นสุดลงในกรณีที่ไม่ดําเนินการจดทะเบียนตั้งบริษัทภายใน 3 ปี ซึ่งจะส่งผลดีต่อผู้ประกอบการรายอื่นๆ ที่ต้องการใช้ชื่อบริษัทชื่อเดียวกับบริษัทที่ได้จดทะเบียนหนังสือบริคณห์สนธินั้น รวมถึงการกําหนดบทบัญญัติเกี่ยวกับการควบรวมบริษัทที่ให้สามารถรวมกันได้ใน 2 ลักษณะ คือ การควบบริษัท(รวมกันแล้วเกิดเป็นนิติบุคคลใหม่) กับ การผนวกบริษัท (บริษัทหนึ่งยังคงมีสภาพเป็นนิติบุคคล ส่วนบริษัทอื่นสิ้นสภาพนิติบุคคลไป) จากเดิมที่มีเฉพาะลักษณะการควบบริษัทเท่านั้น ซึ่งบทบัญญัติเรื่องนี้จะช่วยลดภาระให้ไม่ต้องมีการจดทะเบียนหรือดําเนินการส่วนที่เกี่ยวเนื่องกับนิติบุคคลใหม่เมื่อต้องมีการควบรวมกิจการ
พร้อมกันนี้ ได้มีบัญญัติเพื่อคุ้มครองผู้ถือหุ้นโดยการกําหนดระยะเวลาในการจ่ายปันผลให้ต้องแล้วเสร็จภายใน 1 เดือนนับแต่วันประชุมใหญ่หรือกรรมการลงมติจากเดิมที่ไม่ได้มีการกําหนดไว้ ซึ่งจะเป็นการคุ้มครองสิทธิผู้ถือหุ้นรายย่อยให้ได้รับเงินปันผลมากขึ้น
สําหรับผู้สนใจเกี่ยวกับข้อกฎหมายสามารถคลิ๊กที่ลิงค์ดังนี้ เพื่อศึกษาในรายละเอียดต่อไป https://bit.ly/3kaj69E
รัฐบาลไทย-ข่าวทำเนียบรัฐบาล-Deputy Govt. Spokesperson affirms PM’s denunciation over nepotism claim
วันศุกร์ที่ 17 กุมภาพันธ์ 2566
Deputy Govt. Spokesperson affirms PM’s denunciation over nepotism claim
Deputy Govt. Spokesperson affirms PM’s denunciation over nepotism claim
February 17, 2023, Deputy Government Spokesperson Tipanan Sirichana thanked the public for their interest in the 2-day Parliament’s general debate with no voting, according to Section 152 of the Constitution. Prime Minister and Defense Minister Gen. Prayut Chan-o-cha, together with members of the cabinet, took this opportunity to make clarification to wide-ranging issues raised at the session. The most important thing is that the Prime Minister firmly denied the act of nepotism, and emphasized that “Bad people must be legally punished”. There is no exception as everyone is under the same law.
The Deputy Government Spokesperson believes that the people who closely followed the general debate would recognize the Prime Minister’s leadership and earnest spirit. He also affirmed his commitment to continue advancing national reform in various areas. Five new bills related to the promotion of social justice have been published in the Royal Gazette, that is, 1) Recidivism in Sexual and Violent Offence Prevention Act, B.E. 2565; 2) Judicial Process Timeframe Act, B.E. 2565; 3) Regulatory Offences Act, B.E. 2565, which prescribes offences that could be settled if the wrongdoer agrees to pay a fine in the amount determined by the competent officials, but not exceeding the maximum criminal fines prescribed for such offenses; 4) Prevention and Suppression of Torture and Enforced Disappearance Act, B.E. 2565, to prevent human rights violation; and 5) Money Laundering Prevention and Suppression Act (No. 6), B.E. 2565 to include provision on protection of the victim's right to the predicate offence.
The Government, under the Prime Minister’s leadership, boasts various tangible accomplishments in national reform, which have been undertaken in parallel with economic development under Thailand 4.0 policy, to promote environmental responsibility in business operations.
รัฐบาลไทย-ข่าวทำเนียบรัฐบาล-อนุทิน กำชับ อสม. เป็นกำลังเสริมบุคลากรสาธารณสุขช่วยดูแลผู้สูงอายุรับปีแห่งสุขภาพสูงวัยไทย
วันศุกร์ที่ 17 กุมภาพันธ์ 2566
อนุทิน กําชับ อสม. เป็นกําลังเสริมบุคลากรสาธารณสุขช่วยดูแลผู้สูงอายุรับปีแห่งสุขภาพสูงวัยไทย
รองนายกรัฐมนตรีและรัฐมนตรีว่าการกระทรวงสาธารณสุข กําชับ อสม. อําเภอโชคชัย จังหวัดนครราชสีมา สนับสนุนบุคลากรสาธารณสุขในการดูแลสุขภาพผู้สูงอายุ ช่วยสื่อสารข้อมูลสุขภาพ ติดตามเยี่ยมบ้านผู้สูงอายุในชุมชน เพื่อขับเคลื่อนกิจกรรมปีแห่งสุขภาพสูงวัยไทย
รองนายกรัฐมนตรีและรัฐมนตรีว่าการกระทรวงสาธารณสุข กําชับ อสม. อําเภอโชคชัย จังหวัดนครราชสีมา สนับสนุนบุคลากรสาธารณสุขในการดูแลสุขภาพผู้สูงอายุ ช่วยสื่อสารข้อมูลสุขภาพ ติดตามเยี่ยมบ้านผู้สูงอายุในชุมชน เพื่อขับเคลื่อนกิจกรรมปีแห่งสุขภาพสูงวัยไทย พร้อมกันนี้ได้มอบแว่นสายตาและผ้าอ้อมผู้ใหญ่ให้กับตัวแทนผู้สูงอายุในพื้นที่
วันนี้ (17 กุมภาพันธ์ 2566) ที่ โรงพยาบาลโชคชัยแห่งใหม่ จังหวัดนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมและมอบนโยบายให้กับ อสม.อําเภอโชคชัย ในการดูแลสุขภาพผู้สูงอายุและผู้ป่วยติดเตียง โดยมี นายแพทย์ภูวเดช สุระโครต รักษาราชการแทนผู้ตรวจราชการกระทรวงสาธารณสุข เขตสุขภาพที่ 9 และผู้บริหารกระทรวงสาธารณสุข ร่วมคณะ
นายอนุทินกล่าวว่า ประเทศไทยได้เข้าสู่สังคมสูงอายุอย่างเต็มรูปแบบ กระทรวงสาธารณสุขจึงมีนโยบายให้ปี 2566 เป็นปีแห่งสุขภาพสูงวัยไทย เพื่อให้ทุกหน่วยงานได้ให้ความสําคัญในการดําเนินงานส่งเสริมสุขภาพและเพิ่มคุณภาพชีวิตของผู้สูงอายุอย่างต่อเนื่อง ซึ่ง อสม.ถือเป็นบุคลากรสาธารณสุขที่มีความสําคัญในการช่วยขับเคลื่อนกิจกรรมดังกล่าวได้อย่างมีประสิทธิภาพ โดยขอให้เป็นกําลังสนับสนุนการปฏิบัติงานของบุคลากรสาธารณสุข ช่วยสื่อสารข้อมูลสุขภาพเพื่อให้ผู้สูงอายุมีสุขภาพพื้นฐานที่ดี เช่น การออกกําลังกายสม่ําเสมอ รับประทานอาหารที่ดี มีจิตใจที่แจ่มใสเบิกบาน รวมถึงการร่วมทีมติดตามเยี่ยมบ้านผู้สูงอายุในชุมชนทั้งนี้ กระทรวงสาธารณสุขได้จัดวัสดุอุปกรณ์ที่จําเป็นเพื่อสนับสนุนการดําเนินชีวิตของผู้สูงอายุ ได้แก่ แว่นสายตา ผ้าอ้อมผู้ใหญ่ ฟันเทียมและรากฟันเทียม รวมถึงจัดระบบบริการไว้รองรับ โดยจัดให้มีคลินิกผู้สูงอายุคุณภาพในโรงพยาบาล มีการคัดกรองความเสื่อม 9 ด้านของผู้สูงอายุ เพื่อส่งเสริมสุขภาพและชะลอความเสื่อม ช่วยให้มีคุณภาพชีวิตที่ดีขึ้น
ทั้งนี้ จังหวัดนครราชสีมา มีประชากรทั้งสิ้น 2,174,870 คน เป็นผู้สูงอายุ 447,549 คน หรือคิดเป็น 20.57% ถือว่าเข้าสู่สังคมสูงอายุอย่างเต็มรูปแบบ สําหรับอําเภอโชคชัย มีประชากรสูงอายุ 15,023 คน ได้ทําการคัดกรองสุขภาพ 9 ด้านแล้ว 10,729 คน ส่วนใหญ่พบความผิดปกติด้านการได้ยิน 28.55% ด้านสุขภาพช่องปาก 26.63% ด้านการเคลื่อนไหว 18% เสี่ยงสมองเสื่อม 12.22% ด้านการมองเห็น 11.07% ซึมเศร้า 10.98% ขาดสารอาหาร 8.30% กลั้นปัสสาวะไม่ได้ 5.66% โดยในวันนี้ ได้มอบแว่นตาแก่ตัวแทนผู้สูงอายุ จํานวน 50 ชิ้น และผ้าอ้อมผู้ใหญ่แก่ญาติและตัวแทนผู้ป่วย จํานวน 50 คน และจะเร่งรัดดําเนินการคัดกรองให้ครอบคลุมกลุ่มเป้าหมายต่อไป
*****************************************17 กุมภาพันธ์ 2566
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม และคณะ เข้าศึกษาดูงานด้านกฎหมายและกระบวนการยุติธรรมญี่ปุ่น ณ กระทรวงยุติธรรม ประเทศญี่ปุ่น
วันศุกร์ที่ 17 กุมภาพันธ์ 2566
17/02/2566
รองปลัดกระทรวงยุติธรรม และคณะ เข้าศึกษาดูงานด้านกฎหมายและกระบวนการยุติธรรมญี่ปุ่น ณ กระทรวงยุติธรรม ประเทศญี่ปุ่น
รองปลัดกระทรวงยุติธรรม และคณะ เข้าศึกษาดูงานด้านกฎหมายและกระบวนการยุติธรรมญี่ปุ่น ณ กระทรวงยุติธรรม ประเทศญี่ปุ่น
เมื่อวันที่ ๑๕ กุมภาพันธ์ ๒๕๖๖ ในห้วงการประชุมเตรียมการสําหรับการประชุมรัฐมนตรียุติธรรมอาเซียน - ญี่ปุ่น สมัยพิเศษ (Preparatory Meeting for the ASEAN-Japan Special Meeting of Justice Ministers) พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วย ผู้อํานวยการกองการต่างประเทศและเจ้าหน้าที่กองการต่างประเทศ ได้เดินทางเยือนกระทรวงยุติธรรมญี่ปุ่น เยี่ยมชมร้านค้าผลิตภัณฑ์จากฝีมือผู้ต้องขัง (Capic shop) รวมทั้งศึกษาดูงานประวัติความเป็นมา พัฒนาการ และเอกสารทางประวัติศาสตร์เกี่ยวกับการศึกษากฎหมายและกระบวนการยุติธรรมญี่ปุ่นในอดีต ซึ่งได้รับอิทธิพลจากผู้สอนกฎหมายจากฝรั่งเศส ภายในพิพิธภัณฑ์กระทรวงยุติธรรม ซึ่งเป็นอาคารที่ก่อสร้างตั้งแต่ยุคเมจิ ตลอดจนการส่งเสริมและประชาสัมพันธ์ระบบยุติธรรมแบบใหม่และระบบการพิจารณาคดีของประเทศต่าง ๆ ให้ประชาชนได้ศึกษาผ่านพิพิธภัณฑ์กระทรวงยุติธรรม
รัฐบาลไทย-ข่าวทำเนียบรัฐบาล-บีโอไอ เข้าร่วมงาน Networking Luncheon จัดโดยสำนักข่าว JIJI PRESS สำนักข่าวชั้นนำจากประเทศญี่ปุ่น
วันศุกร์ที่ 17 กุมภาพันธ์ 2566
บีโอไอ เข้าร่วมงาน Networking Luncheon จัดโดยสํานักข่าว JIJI PRESS สํานักข่าวชั้นนําจากประเทศญี่ปุ่น
พร้อมทั้งบรรยายในหัวข้อ “New Investment Promotion Strategy for New Economy and New Opportunities”
บีโอไอ เข้าร่วมงาน Networking Luncheon จัดโดยสํานักข่าว JIJI PRESS สํานักข่าวชั้นนําจากประเทศญี่ปุ่น
เมื่อวันที่ 15 กุมภาพันธ์ 2566 นายนฤตม์ เทอดสถีรศักดิ์ เลขาธิการบีโอไอ ได้เข้าร่วมงาน Networking Luncheon จัดขึ้นโดยสํานักข่าว JIJI PRESS ซึ่งเป็นหนึ่งในสํานักข่าวชั้นนําจากประเทศญี่ปุ่น พร้อมทั้งได้บรรยายในหัวข้อ “New Investment Promotion Strategy for New Economy and New Opportunities” ให้แก่นักลงทุนญี่ปุ่นกว่า 30 บริษัท ณ โรงแรมอนันตรา สยาม
ทั้งนี้ เลขาธิการบีโอไอ ได้บรรยายเกี่ยวกับบทบาทและสถานการณ์ปัจจุบันของการลงทุนจากญี่ปุ่นในประเทศไทย ยุทธศาสตร์ในการส่งเสริมการลงทุนชุดใหม่ที่จะช่วยสนับสนุนการเปลี่ยนแปลงเศรษฐกิจของประเทศไทยสู่การสร้าง “เศรษฐกิจใหม่” ที่มีศักยภาพสูง
นอกจากนี้ ยังได้อธิบายถึงมาตรการต่าง ๆ ที่จะช่วยส่งเสริมการลงทุนในประเทศไทยโดยอาศัยจุดแข็งของประเทศไทยในการดึงกลุ่มอุตสาหกรรมเป้าหมายแห่งอนาคต ภายใต้แผนการดึงดูดการย้ายฐานการวิจัยพัฒนาและกิจการสํานักงานภูมิภาค (Regional Headquarter) และการดึงดูดชาวต่างชาติที่มีศักยภาพสูงให้มาทํางานและอยู่อาศัยในประเทศไทยผ่านมาตรการ Long-term Resident (LTR) Visa อีกด้วย
รัฐบาลไทย-ข่าวทำเนียบรัฐบาล-ก.เกษตรฯ ประชุมการจัดทำแผนแม่บทขับเคลื่อนการดำเนินงานพัฒนาเกษตรกรไปสู่ผู้ประกอบการ
วันศุกร์ที่ 17 กุมภาพันธ์ 2566
ก.เกษตรฯ ประชุมการจัดทําแผนแม่บทขับเคลื่อนการดําเนินงานพัฒนาเกษตรกรไปสู่ผู้ประกอบการ
ก.เกษตรฯ ประชุมการจัดทําแผนแม่บทขับเคลื่อนการดําเนินงานพัฒนาเกษตรกรไปสู่ผู้ประกอบการ
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการจัดทําแผนแม่บทขับเคลื่อนการดําเนินงานพัฒนาเกษตรกรไปสู่ผู้ประกอบการ ครั้งที่ 1/2566 ณ ห้องประชุม 134-135 กระทรวงเกษตรและสหกรณ์ โดยมีผู้แทนจากหน่วยงานในสังกัดกระทรวงเกษตรและสหกรณ์เข้าร่วมประชุม
การประชุมฯ ครั้งนี้ เป็นการรับทราบนโยบายการพัฒนาเกษตรกรสู่ประกอบการของกระทรวงเกษตรและสหกรณ์ และผลการดําเนินงานพัฒนาเกษตรกรสู่ผู้ประกอบการของหน่วยงานกระทรวงเกษตรและสหกรณ์ประจําปีงบประมาณ พ.ศ 2565 และร่วมกันพิจารณาในประเด็น 1) แนวทางการพัฒนาเกษตรกรสู่ผู้ประกอบการ 2) การจัดทําแผนแม่บทขับเคลื่อนการดําเนินงานพัฒนาเกษตรกรของผู้ประกอบการ และ 3) แผนการดําเนินงานพัฒนาเกษตรกรสู่ผู้ประกอบการของหน่วยงานกระทรวงเกษตรและสหกรณ์ประจําปีงบประมาณ พ.ศ. 2566
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญอุ่นใจ ได้ช้อป กับบัตรเดบิต ธ.ก.ส.
วันศุกร์ที่ 17 กุมภาพันธ์ 2566
17/02/2566
ธ.ก.ส. จัดแคมเปญอุ่นใจ ได้ช้อป กับบัตรเดบิต ธ.ก.ส.
ธ.ก.ส. จัดแคมเปญอุ่นใจได้ช้อป สําหรับลูกค้าที่สมัครหรือเปลี่ยนบัตรทดแทนทุกประเภท เป็นบัตรเดบิต A-Green หรือ A-Smart แล้วแสกน QR Code ลงทะเบียนเข้าร่วมแคมเปญ ณ ธ.ก.ส. สาขาที่ทําธุรกรรม รับเลย ! บัตรของขวัญ Lotus’s มูลค่า 100 บาท จํานวน 1,700 รางวัล
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญอุ่นใจได้ช้อป สําหรับลูกค้าที่สมัครหรือเปลี่ยนบัตรทดแทนทุกประเภท เป็นบัตรเดบิต A-Green หรือ A-Smart แล้วแสกน QR Code ลงทะเบียนเข้าร่วมแคมเปญ ณ ธ.ก.ส. สาขาที่ทําธุรกรรม รับเลย ! บัตรของขวัญ Lotus’s มูลค่า 100 บาท จํานวน 1,700 รางวัล มูลค่ารวม 170,000 บาท (จํากัดสิทธิ์ 1 ท่านต่อ 1 รางวัล สําหรับ 1,700 ท่านแรก) โดย ธ.ก.ส. จะทําการตรวจสอบสิทธิ์และประกาศผลรายชื่อผู้ที่ได้รับรางวัลผ่านทาง www.baac.or.th หรือ Facebook page: ธกส บริการด้วยใจ และจัดส่งของรางวัลภายใน 30 วันหลังสิ้นสุดแคมเปญ ลงทะเบียนเข้าร่วมแคมเปญได้ตั้งแต่บัดนี้จนถึง 28 กุมภาพันธ์ 2566
รัฐบาลไทย-ข่าวทำเนียบรัฐบาล-สธ.ดูแลคนไทยกลับจากเหตุแผ่นดินไหว “ตุรกี” 36 ราย เผยสุขภาพยังแข็งแรงดี ประสานส่งกลับภูมิลำเนา
วันศุกร์ที่ 17 กุมภาพันธ์ 2566
สธ.ดูแลคนไทยกลับจากเหตุแผ่นดินไหว “ตุรกี” 36 ราย เผยสุขภาพยังแข็งแรงดี ประสานส่งกลับภูมิลําเนา
กระทรวงสาธารณสุข ดูแลคนไทยกลับจากเหตุการณ์แผนดินไหวใน “ตุรกี” จํานวน 36 คน นําส่ง รพ.ภูมิพล 1 คน ที่เหลือจัดเข้าพักชั่วคราวใน Quarantine Center สถาบันบําราศนราดูร ระหว่างรอกลับภูมิลําเนา เผยผลตรวจสุขภาพยังแข็งแรงดี มีอาการตกใจเล็กน้อย
กระทรวงสาธารณสุข ดูแลคนไทยกลับจากเหตุการณ์แผนดินไหวใน “ตุรกี” จํานวน36 คน นําส่ง รพ.ภูมิพล1 คน ที่เหลือจัดเข้าพักชั่วคราวใน Quarantine Center สถาบันบําราศนราดูร ระหว่างรอกลับภูมิลําเนา เผยผลตรวจสุขภาพยังแข็งแรงดี มีอาการตกใจเล็กน้อย ประสานคมนาคมจัดรถรับส่ง ส่วนภารกิจทีม USAR เสร็จสิ้นแล้ว ยินดีสนับสนุนยา เวชภัณฑ์และทีมแพทย์
วันนี้ (17 กุมภาพันธ์ 2566) ที่อาคาร Quarantine Center สถาบันบําราศนราดูร จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมควบคุมโรค ได้ให้การต้อนรับและมอบถุงยาสามัญจําเป็นแก่คนไทยที่ประสบภัยจากเหตุแผ่นดินไหวประเทศตุรกี ซึ่งเดินทางกลับมาถึงประเทศไทยด้วยเครื่องบินของกองทัพ เมื่อคืนวันที่ 16 กุมภาพันธ์ที่ผ่านมา โดยได้รับการตรวจสุขภาพและเข้าพักค้างคืนที่อาคาร Quarantine Center เป็นการชั่วคราว
นพ.โอภาสกล่าวว่า รัฐบาลและนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบหมายให้กระทรวงสาธารณสุข ร่วมกับหน่วยงานต่างๆ ติดตามตรวจสอบเหตุการณ์เพื่อให้การช่วยเหลือ พบว่ามีผู้เสียชีวิต1 ราย ได้ประสานนําร่างกลับ ส่วนผู้ได้รับบาดเจ็บมีจํานวนเล็กน้อย ได้ดําเนินการ 3 ส่วน คือ การจัดส่งทีมค้นหากู้ภัย (USAR) ซึ่งมีบุคลากรทางการแพทย์ 3 คนจากกระทรวงสาธารณสุขเข้าร่วม ขณะนี้ภารกิจกู้ภัยน่าจะเสร็จสิ้นแล้ว, การจัดส่งยาและเวชภัณฑ์สนับสนุน เนื่องจากเหตุภัยพิบัติขนาดใหญ่จะมีปัญหาเรื่องที่อยู่อาศัย ประกอบกับอากาศหนาวเย็น จึงมีโอกาสเกิดโรคระบาดได้ง่าย ทั้งโรคติดต่อทางเดินหายใจ โรคติดต่อทางเดินอาหารและน้ํา รวมถึงมีการเตรียมทีมแพทย์ไปดูแลผู้ป่วยหากได้รับการประสานร้องขอจากตุรกี และการนําคนไทยที่ประสบภัยกลับประเทศ ซึ่งทันทีที่เดินทางมาถึง กระทรวงสาธารณสุขได้นํามาเข้าพักยังอาคาร Quarantine Center พร้อมตรวจสุขภาพร่างกายและดูแลด้านจิตใจ
“วันนี้ได้รับมอบหมายจากนายอนุทิน ให้มาดูแลต้อนรับคนไทยที่กลับจากตุรกี เบื้องต้นเดินทางกลับมาจํานวน36 ราย มีอาการปวดหลัง 1 ราย นําส่งรักษาที่ รพ.ภูมิพลแล้ว ส่วนที่เหลือได้ตรวจร่างกายและตรวจสุขภาพ รวมถึงโรคโควิด 19 เบื้องต้นพบว่าทุกคนมีสุขภาพร่างกายแข็งแรง อาจจะมีตกใจอยู่บ้าง แต่สามารถเดินทางกลับภูมิลําเนาได้” นพ.โอภาสกล่าว
ด้าน นพ.ธเรศ กล่าวว่า กรมควบคุมโรคได้จัดเตรียมอาคารQuarantine Center สถาบันบําราศนราดูร ไว้ดูแลคนไทยที่เดินทางกลับจากตุรกี เป็นที่พักชั่วคราวระหว่างรอเดินทางกลับภูมิลําเนาโดยไม่มีค่าใช้จ่าย โดยจัดไว้จํานวน 60 ห้อง และประสานการสนับสนุนอาหารจากครัวการบินไทยที่ได้รับรองฮาลาล พร้อมให้กําลังใจ ดูแลตรวจสุขภาพร่างกายและสุขภาพจิต ซึ่งวันนี้ทุกคนพร้อมเดินทางกลับภูมิลําเนา โดยมีญาติทยอยเดินทางมารับ และบางส่วนขึ้นรถที่กระทรวงคมนาคมจัดไว้ไปส่งตามจุดต่างๆ เพื่อเดินทางกลับภูมิลําเนา ทั้งชุมทางบางซื่อ นครชัยแอร์ และสถานีขนส่งหมอชิต โดยเหลือเพียง 1 คนที่ยังอยู่ระหว่างติดต่อญาติมารับกลับ
************************************** 17 กุมภาพันธ์ 2566
รัฐบาลไทย-ข่าวทำเนียบรัฐบาล-สำนักงานผู้ตรวจการแผ่นดิน​ เชิญปลัดกระทรวงยุติธรรม เข้าหารือข้อราชการร่วมกัน
วันศุกร์ที่ 17 กุมภาพันธ์ 2566
17/02/2566
สํานักงานผู้ตรวจการแผ่นดิน​ เชิญปลัดกระทรวงยุติธรรม เข้าหารือข้อราชการร่วมกัน
สํานักงานผู้ตรวจการแผ่นดิน​ เชิญปลัดกระทรวงยุติธรรม เข้าหารือข้อราชการร่วมกัน
ในวันพฤหัสบดีที่ ๑๖ กุมภาพันธ์ ๒๕๖๖ เวลา ๑๐.๓๐ น. สํานักงานผู้ตรวจการแผ่นดิน​ นําโดย​ นายทรงศัก สายเชื้อ ผู้ตรวจการแผ่นดิน หม่อมหลวงปุณฑริก สมิติ ที่ปรึกษาผู้ตรวจการแผ่นดิน และคณะ​ เชิญ​ นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม และคณะ เข้าหารือข้อราชการร่วมกันในประเด็นการประสานความร่วมมือในการบูรณาการการทํางานร่วมกัน เรื่องเชิงระบบเกี่ยวกับการยกระดับการบริหารจัดการงานราชทัณฑ์ ณ ห้องปฏิบัติการ ชั้น ๕ สํานักงานผู้ตรวจการแผ่นดิน ศูนย์ราชการเฉลิมพระเกียรติฯ อาคารรัฐประศาสนภักดี กรุงเทพมหานคร
รัฐบาลไทย-ข่าวทำเนียบรัฐบาล-รองปลัด.กษ.เป็นประธานการประชุมคณะทำงานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566
วันศุกร์ที่ 17 กุมภาพันธ์ 2566
รองปลัด.กษ.เป็นประธานการประชุมคณะทํางานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566
รองปลัด.กษ.เป็นประธานการประชุมคณะทํางานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566
วันศุกร์ที่ 17 กุมภาพันธ์ 2566 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทํางานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ ครั้งที่ 1/2566 ณ ห้องประชุมกระทรวงเกษตรและสหกรณ์ (ห้อง 1403) และผ่านระบบทางไกลออนไลน์ Zoom Meeting โดยมีหัวข้อสําคัญในที่ประชุมดังนี้
1) การแต่งตั้งคณะทํางานศึกษาแนวทางการขับเคลื่อนนโยบายปุ๋ยอินทรีย์และปุ๋ยชีวภาพของกระทรวงเกษตรและสหกรณ์ เพื่อศึกษาหาแนวทางการแก้ไขปัญหาดังกล่าว
2) ร่างแนวทางการขับเคลื่อนนโยบายปุ๋ยอินทรีย์คุณภาพสูง แบ่งเป็น 2 แนวทางคือ
2.1) การขับเคลื่อนของภาคเกษตรกรและภาครัฐ ดําเนินการวิจัยและผลิตปุ๋ยอินทรีย์คุณภาพสูงที่เหมาะสมสําหรับใช้กับพืชในแต่ละพื้นที่ โดยใช้ส่วนผสมจากวัตถุดิบที่มีในพื้นที่ พร้อมทั้งนําปุ๋ยอินทรีย์คุณภาพสูงที่ผลิตไปใช้ในแปลงปลูกพืช และส่งเสริมการผลิตและการใช้ปุ๋ยอินทรีย์คุณภาพสูงในพื้นที่ 76 จังหวัด
2.2) การขับเคลื่อนร่วมกับภาคเอกชน ดําเนินการขับเคลื่อนร่วมกับสมาคมธรกิจปุ๋ยอินทรีย์และปุ๋ยชีวภาพไทย ผู้ประกอบการปุ๋ยอินทรีย์คุณภาพสูงที่ผ่านการรับรองคุณภาพและมาตรฐานจากกรมวิชาการเกษตร และมีความประสงค์เข้าร่วมนําปุ๋ยอินทรีย์คุณภาพสูงมาใช้ในพื้นที่เป้าหมาย โดยแบ่งการดําเนินงานเป็น 2 แบบแปลงคือ แปลงสาธิตการใช้ปุ๋ยอินทรีย์คุณภาพสูง และแปลงขยายผลการใช้ปุ๋ยอินทรีย์คุณภาพสูง (เกษตรกรซื้อใช้เอง) เป็นต้น
รัฐบาลไทย-ข่าวทำเนียบรัฐบาล-รมว.เฮ้ง สั่งรุกต่อเนื่องจับต่างชาติแย่งงานคนไทยพื้นที่ห้วยขวาง
วันศุกร์ที่ 17 กุมภาพันธ์ 2566
17/02/2566
รมว.เฮ้ง สั่งรุกต่อเนื่องจับต่างชาติแย่งงานคนไทยพื้นที่ห้วยขวาง
รัฐมนตรีว่าการกระทรวงแรงงาน สั่งการกรมการจัดหางาน ลงพื้นที่ห้วยขวาง ตรวจสอบใบอนุญาตทํางานคนต่างชาติ  เตือนไม่มีใบอนุญาตทํางาน หรือทํางานนอกเหนือสิทธิ มีโทษทั้งนายจ้าง – ลูกจ้าง
วันที่ 16 กุมภาพันธ์ 2566นายสุชาติ ชมกลิ่น รัฐมนตรีว่าการกระทรวงแรงงานสั่งการกรมการจัดหางาน ลงพื้นที่ห้วยขวาง เพื่อตรวจสอบ ปราบปรามคนต่างชาติที่ลักลอบทํางานโดยผิดกฎหมายและคนต่างชาติที่ไม่ดําเนินการตามมติคณะรัฐมนตรีเมื่อวันที่ 5 กรกฎาคม 2565 ที่นายจ้างนํามาทํางานในสถานประกอบการ โดยมีนายสันติ นันตสุวรรณ รองอธิบดีกรมการจัดหางาน นําชุดอํานวยการฯ และเจ้าหน้าที่สํานักงานจัดหางานกรุงเทพมหานครพื้นที่ 10 ลงพื้นที่ตรวจสอบ
นายสันติ นันตสุวรรณ รองอธิบดีกรมการจัดหางานกล่าวว่า นายไพโรจน์ โชติกเสถียร อธิบดีกรมการจัดหางาน ได้มอบหมายตนลงพื้นที่ตรวจสอบการทํางานของแรงงานต่างชาติ ณ พื้นที่ห้วยขวาง เพื่อตรวจบังคับใช้กฎหมายกับคนต่างชาติที่ไม่มีใบอนุญาตทํางาน ทํางานนอกเหนือสิทธิ โดยเรื่องนี้สืบเนื่องจากที่พล.อ. ประยุทธ์ จันทร์โอชา นายกรัฐมนตรี มีข้อสั่งการให้กระทรวงแรงงานกวาดล้างแรงงานต่างชาติแย่งงานคนไทยอย่างเข้มงวด เพื่อมิให้กระทบต่อโอกาสการมีงานทําของคนไทย และส่งผลต่อความมั่นคงและระบบเศรษฐกิจของประเทศไทย ซึ่งจากการตรวจสอบสถานประกอบการ จํานวน 5 แห่ง/ราย พบสถานประกอบการกระทําความผิด 2 แห่ง คนต่างชาติกระทําความผิด รวมทั้งสิ้น 9 คน ประกอบด้วย กัมพูชา 3 คน เมียนมา 4 คน และบุคคลไม่มีสถานะทางทะเบียน 2 คน จึงได้ควบคุมตัวส่งพนักงานสอบสวน สน. ห้วยขวาง ดําเนินคดีข้อหาเป็นคนต่างด้าวทํางานโดยไม่มีใบอนุญาตทํางาน รวมทั้งร้องทุกข์กล่าวโทษดําเนินคดีนายจ้างจํานวน 2 แห่ง ข้อหารับคนต่างด้าวทํางาน โดยที่คนต่างด้าวไม่มีใบอนุญาตทํางาน ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“ทั้งนี้ ผู้ที่พบเห็นการจ้างคนต่างชาติทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 023541729 หรือสํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”รองอธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-พม. จับมือเครือข่าย ปั้นแกนนำเด็กและเยาวชนเป็นยุวทูตคุณธรรมในศตวรรษที่ 21
วันศุกร์ที่ 10 กุมภาพันธ์ 2566
พม. จับมือเครือข่าย ปั้นแกนนําเด็กและเยาวชนเป็นยุวทูตคุณธรรมในศตวรรษที่ 21
พม. จับมือเครือข่าย ปั้นแกนนําเด็กและเยาวชนเป็นยุวทูตคุณธรรมในศตวรรษที่ 21
วันนี้ (10 ก.พ. 66) เวลา 09.30 น. กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ร่วมกับกระทรวงการต่างประเทศ บริษัท ปตท. จํากัด (มหาชน) และภาคีเครือข่าย จัดการประชุมเชิงปฏิบัติการพัฒนาแกนนําเด็กและเยาวชนเพื่อเป็นยุวทูตคุณธรรมในศตวรรษที่ 21 โดยมี พลเอก ประยุทธ์ จันทร์โอชา นายกรัฐมนตรี กล่าวปาฐกถาพิเศษในหัวข้อ “การเป็นยุวทูตคุณธรรมขับเคลื่อนกิจกรรมในการพัฒนาสังคมไทยและสังคมโลก” ให้กับสภาเด็กและเยาวชน ชมรมเด็กและเยาวชนดีเด่นแห่งชาติ เครือข่ายเด็กพิการ และผู้นําเด็กและเยาวชนจากทั่วประเทศ ทั้งนี้ นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายอนุกูล ปีดแก้ว ปลัดกระทรวง พม. นางจตุพร โรจนพานิช อธิบดี ดย. และคณะผู้บริหารกระทรวง พม. นางคยองซอน คิม ผู้อํานวยการองค์การยูนิเซฟ ประเทศไทย และผู้แทนภาคีเครือข่าย เข้าร่วม ณ ห้องประชุมวิเทศสโมสร กระทรวงการต่างประเทศ
นายจุติ กล่าวว่า รัฐบาลมีนโยบายขับเคลื่อนการพัฒนาประเทศอย่างต่อเนื่อง ซึ่งทรัพยากรมนุษย์เป็นปัจจัยในการขับเคลื่อนที่สําคัญสําหรับการยกระดับการพัฒนาประเทศในทุกมิติ ดังนั้น จึงจําเป็นต้องมีการวางรากฐานการพัฒนาทรัพยากรมนุษย์ของประเทศอย่างเป็นระบบ โดยเฉพาะการพัฒนาทักษะที่จําเป็นสําหรับเด็กและเยาวชนให้มีความพร้อมเป็นผู้นําการเปลี่ยนแปลงในศตวรรษที่ 21 อาทิ มีความคิดสร้างสรรค์ ใส่ใจเทคโนโลยี นวัตกรรม มีวิจารณญาณ สื่อสารต่อบุคคลและสาธารณชน มีจิตอาสา อัพเดตข้อมูลข่าวสาร และรู้เท่าทันสื่อ เทคโนโลยีสารสนเทศ เป็นต้น
ทั้งนี้ กระทรวง พม. โดย ดย. ร่วมกับภาคีเครือข่าย จัดการประชุมเชิงปฏิบัติการพัฒนาแกนนําเด็กและเยาวชนเพื่อเป็นยุวทูตคุณธรรมในศตวรรษที่ 21 ระหว่างวันที่ 9 - 12 กุมภาพันธ์ 2566 ณ กระทรวงการต่างประเทศ และกระทรวง พม. เพื่อให้ความรู้ สร้างความเข้าใจให้กับแกนนําเด็กและเยาวชนจากทั่วประเทศ ในการเป็นจิตอาสาทําความดีและเรียนรู้ความสัมพันธ์ระหว่างประเทศ อีกทั้งเป็นการสร้างแกนนําเด็กและเยาวชนให้เป็นยุวทูตคุณธรรมในการขับเคลื่อนกิจกรรมการพัฒนาและแก้ไขปัญหาในสังคมไทยทั้งระดับประเทศและสังคมโลกอย่างเข้มแข็งต่อไป
นายจุติ กล่าวเพิ่มเติมว่า การประชุมวันนี้ นับเป็นโอกาสอันดีที่แกนนําเด็กและเยาวชนจะได้รับฟังการบรรยายพิเศษจากผู้ทรงคุณวุฒิระดับประเทศ ได้แก่ "การใช้เครื่องมือทางเศรษฐกิจในการสนับสนุนส่งเสริมและปกป้องผลประโยชน์ของประเทศ ภูมิเศรษฐศาสตร์ (Geo - economics)" โดย นายปรเมธี วิมลศิริ อดีตปลัดกระทรวง พม. "นโยบายระหว่างประเทศในสถานการณ์การเมืองโลก (Geopolitics) (แกะในฝูงหมาป่า) โดย นายศรัณย์ เจริญสุวรรณ ปลัดกระทรวงการต่างประเทศ และ "ความมั่นคงทางพลังงานกับภูมิรัฐศาสตร์ (Energy security and geopolitics) โดย นายอรรถพล ฤกษ์พิบูลย์ CEO บริษัท ปตท. จํากัด (มหาชน) เป็นต้น
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-กรมการขนส่งทางราง เร่งขับเคลื่อนโครงการเพื่อเพิ่มสัดส่วนปริมาณการขนส่งสินค้าทางราง พร้อมรองรับความต้องการของภาคเอกชน
วันศุกร์ที่ 10 กุมภาพันธ์ 2566
กรมการขนส่งทางราง เร่งขับเคลื่อนโครงการเพื่อเพิ่มสัดส่วนปริมาณการขนส่งสินค้าทางราง พร้อมรองรับความต้องการของภาคเอกชน
.....
วันที่ 9 กุมภาพันธ์ 2566 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานการประชุมคณะกรรมการส่งเสริมการเพิ่มประสิทธิภาพในการขนส่งสินค้าทางราง ครั้งที่ 1/2566 พร้อมด้วยนายอธิภู จิตรานุเคราะห์ รองอธิบดีฯ และผู้บริหารจากกรมการขนส่งทางราง ร่วมด้วยผู้แทนภาครัฐ ภาคเอกชน เข้าร่วม การประชุมดังกล่าวจัดขึ้น ณ ห้องประชุมมนังคศิลา กรมการขนส่งทางราง และผ่านช่องทางออนไลน์
นายพิเชฐ คุณาธรรมรักษ์กล่าวในที่ประชุมว่า กรมการขนส่งทางราง (ขร.) ในฐานะหน่วยงานหลักในการขับเคลื่อนเป้าหมายการขนส่งสินค้าทางรางเพิ่มขึ้น ได้แต่งตั้งคณะกรรมการส่งเสริมการเพิ่มประสิทธิภาพในการขนส่งสินค้าทางรางขึ้น เพื่อร่วมกันจัดทําแผนและขับเคลื่อนแผนไปสู่ทางปฏิบัติ ในการเพิ่มสัดส่วนการขนส่งสินค้าทางรางให้เป็นไปตามเป้าหมายของรัฐบาล โดยที่ประชุมได้เสนอ (ร่าง) แผนปฏิบัติการการส่งเสริมการเพิ่มประสิทธิภาพในการขนส่งสินค้าทางราง ระยะ 5 ปี (พ.ศ. 2566 - 2570) โดยมีกรอบการจัดทําแผนทั้งหมด 4 พันธกิจ ประกอบด้วย พันธกิจที่ 1 การพัฒนาโครงสร้างพื้นฐาน (Infrastructure Development) พันธกิจที่ 2 การบริหารจัดการ (Management) พันธกิจที่ 3 การบริหารจัดการความต้องการ (Demand Management) พันธกิจที่ 4 การสนับสนุนกฎข้อบังคับ (Supportive Regulations) รวม 96 โครงการ/กิจกรรม วงเงินรวม 506,459.20 ล้านบาท โดยภาคเอกชนเสนอว่าในภาคกลางบริเวณแม่น้ําป่าสัก อําเภอนครหลวง จังหวัดอยุธยา มีการขนส่งสินค้าเกษตรมาจากภาคอีสานและภาคเหนือเป็นจํานวนมาก แต่เส้นทางรถไฟมาถึงแค่สถานีบ้านภาชี ทําให้เป็น Missing Link ประมาณ 17 กิโลเมตร ที่ควรต่อขยายเส้นทางรถไฟมาให้ถึงบริเวณนี้เพื่อให้สามารถขนสินค้า จากภาคเหนือและอีสานทางรางให้มาเชื่อมต่อกับทางลําน้ําป่าสัก - เจ้าพระยา และออกสู่ทะเล รวมทั้งในทางกลับกันด้วย และให้ภาครัฐเร่งจัดหาหัวรถจักร ให้เพียงพอต่อความต้องการของภาคเอกชนที่มีความต้องการขนส่งสินค้าทางรางจํานวนมาก โดยประธานการประชุมได้มอบหมายให้หน่วยงานกลับไปพิจารณาและเสนอความเห็นกลับมายัง ขร. ภายในวันที่ 23 กุมภาพันธ์ 2566 เพื่อจัดทําแผนให้แล้วเสร็จภายใน 2 เดือน
รัฐบาลไทย-ข่าวทำเนียบรัฐบาล-รัฐบาลส่งทีมปฏิบัติการ ‘Thailand for Turkey’ รวม 42 คน สุนัขกู้ภัย 2 ตัว ช่วยผู้ประสบภัยแผ่นดินไหวตุรกี บินคืนนี้ 9 ก.พ
วันพฤหัสบดีที่ 9 กุมภาพันธ์ 2566
09/02/2566
รัฐบาลส่งทีมปฏิบัติการ ‘Thailand for Turkey’ รวม 42 คน สุนัขกู้ภัย 2 ตัว ช่วยผู้ประสบภัยแผ่นดินไหวตุรกี บินคืนนี้ 9 ก.พ
รัฐบาลส่งทีมปฏิบัติการ ‘Thailand for Turkey’ รวม 42 คน สุนัขกู้ภัย 2 ตัว ช่วยผู้ประสบภัยแผ่นดินไหวตุรกี บินคืนนี้ 9 ก.พ
วันที่ 9 ก.พ. 66 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าเหตุแผ่นดินไหว ‘ตุรกี-ซีเรีย’ จากรายงานล่าสุดพบผู้เสียชีวิตเหตุแผ่นไหว ‘ตุรกี-ซีเรีย’ จํานวน 1 7,176 ราย โดยอยู่ในตุรกี 14,014 ราย และซีเรีย 3,162
นางสาวรัชดา กล่าวว่า นอกจากการมอบความช่วยเหลือเบื้องต้นของรัฐบาล เป็นเงินจํานวน 5 ล้านบาทแก่รัฐบาลตุรกี รัฐบาลไทยได้พิจารณาให้ความช่วยเหลือด้านมนุษยธรรมแก่สาธารณรัฐตุรกี ภายใต้ปฏิบัติการ “Thailand for Turkiye” โดยส่งทีมค้นหาและกู้ภัยในเขตเมือง (Urban Search and Rescue) หรือทีม USAR Thailand จํานวน 42 คน และสุนัขกู้ภัย 2 ตัว พร้อมอุปกรณ์ค้นหาและกู้ภัย เพื่อเข้าร่วมสนับสนุนการให้ความช่วยเหลือผู้ประสบภัยจากเหตุแผ่นดินไหว ซึ่งเป็นการประกอบกําลังของกรมป้องกันและบรรเทาสาธารณภัย กระทรวงมหาดไทย สํานักป้องกันและบรรเทาสาธารณภัยกรุงเทพมหานคร ทีมสุนัขค้นหาและกู้ภัยจาก Thailand rescue Dog (THAI RDA) วิศวกรรมสถานแห่งประเทศไทย ในพระบรมราชูปถัมป์ บริษัท เอ็นพีซี เซฟตี้ แอนด์ เอ็นไวรอน เมนทอล เซอร์วิส จํากัด โรงพยาบาลเลิศสิน และโรงพยาบาลราชวิถี โดยเป็นทีมที่มีศักยภาพในการปฏิบัติการค้นหาและกู้ภัยในเขตเมือง ซึ่งได้มีการฝึกซ้อมอย่างสม่ําเสมอเพื่อให้มีขีดความสามารถในการรองรับสาธารณภัยขนาดใหญ่ทั้งในประเทศและระหว่างประเทศ
โดย นายนริศ ขํานุรักษ์ รัฐมนตรีช่วยกระทรวงมหาดไทย ได้เป็นประธานส่งทีมปฏิบัติการ Thailand for Turkey (ไทยแลนด์ฟอร์ ตุรกี) ทั้งนี้ เวลา 21.00 น. พลเอก อนุพงษ์ เผ่าจินดา จะเดินทางไปส่งทีมปฏิบัติการ Thailand for Turkiye ณ ท่าอากาศยานสุวรรณภูมิ ซึ่งทีมปฎิบัติการฯ มี
กําหนดออกเดินทางจากประเทศไทยที่สนามบินสุวรรณภูมิโดยเที่ยวบิน Turkish airlines ในเวลา 23.30 น. ของวันที่ 9 กุมภาพันธ์ 2566 นี้
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนประชาชนสัมผัสทะเลหมอกและวิวทิวทัศน์แสนสวยงามบนถนน พย.4020
วันศุกร์ที่ 10 กุมภาพันธ์ 2566
กรมทางหลวงชนบท เชิญชวนประชาชนสัมผัสทะเลหมอกและวิวทิวทัศน์แสนสวยงามบนถนน พย.4020
สู่ดอยภูลังกา จังหวัดพะเยา สนับสนุนการท่องเที่ยวและขับเคลื่อนเศรษฐกิจ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวชมวิวสุดตระการตาบนถนนทางหลวงชนบท พย.4020 สู่ดอยภูลังกา ดินแดนแห่งทะเลหมอกและธรรมชาติอันเขียวขจี ในเขตอุทยานแห่งชาติถ้ําสะเกิน มีลักษณะเป็นเนินเขาสลับซับซ้อนในเขตเทือกเขาสันปันน้ํา มีความสูงจากระดับน้ําทะเลประมาณ 1,720 เมตร เป็นอีกหนึ่งสถานที่สําหรับนักท่องเที่ยวที่ชื่นชอบในธรรมชาติ ความงดงามของทะเลหมอกและแสงอาทิตย์ในยามเช้า โดยบริเวณพื้นที่อุทยานจะมีสถานที่ให้นักท่องเที่ยวได้สัมผัสบรรยากาศและเก็บภาพความสวยงามของธรรมชาติตลอดเส้นทาง อาทิ ป่าก่อโบราณ ทุ่งดอกโคลงเคลง ดอยหัวลิง ยอดดอยภูลังกา จุดชมวิวพระอาทิตย์ตกและวิวทะเลหมอกในตอนเช้า และเป็นสถานที่สําหรับกางเต็นท์นอนดูดาวในยามค่ําคืนได้อีกด้วย โดยทางอุทยานได้จัดพื้นที่สําหรับกางเต็นท์ พร้อมอุปกรณ์อํานวยความสะดวกไว้บริการให้กับนักท่องเที่ยวอย่างครบครัน นอกจากนี้บนถนนทางหลวงชนบท พย.4020 ยังเป็นเส้นทางไปยังศูนย์พัฒนาโครงการหลวงปังค่า ตั้งอยู่เส้นทางเดียวกับทางไปดอยภูลังกา อีกหนึ่งโครงการหลวงที่มุ่งพัฒนาและส่งเสริมอาชีพให้กับเกษตรกรในการเพาะปลูกพืชผัก ผลไม้ สร้างรายได้และความเป็นอยู่ที่ดีแก่เกษตรกรในพื้นที่ ทั้งนี้ ดอยภูลังกา ตั้งอยู่ที่ตําบลผาช้างน้อย อําเภอปง จังหวัดพะเยา หากเดินทางจากตัวเมืองพะเยา มาทางอําเภอเชียงคํา สามารถใช้ถนนสายพะเยา - เชียงคํา ระยะทางประมาณ 60 กิโลเมตร เมื่อถึงอําเภอเชียงคําให้เดินทางต่อไปอีกประมาณ 28 กิโลเมตร ตาม ทล.1148 จากนั้นให้เลี้ยวซ้ายเข้าสู่ถนนทางหลวงชนบท พย.4020 บริเวณองค์การบริหารส่วนตําบลผาช้างน้อย เดินทางต่อไปอีกประมาณ 12 กิโลเมตร จะถึงดอยภูลังกา
ทช. สนับสนุนนโยบายส่งเสริมการท่องเที่ยวและขับเคลื่อนเศรษฐกิจตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยบริหารจัดการเส้นทางบนโครงข่ายทางหลวงชนบท เพื่อให้ประชาชนในพื้นที่และนักท่องเที่ยวสามารถใช้เส้นทางได้อย่างสะดวกปลอดภัยตลอดการเดินทาง ทั้งนี้ หากต้องการสอบถามข้อมูลในการเดินทางสามารถติดต่อได้ที่แขวงทางหลวงชนบทพะเยา โทร. 0 5488 7070 หรือสายด่วน ทช. โทร. 1146